Ketjap

Ketjap (indonesisk: kecap) er en indonesisk soyasaus som har en litt tykk konsistens.Kitchen Dictionary: ketjap manis, food.com Den fremstilles av mel av soyabønner, grovmalt hvete, krydder og salt. De to vanligste typene er manis (søt) og asin (salt), med manis som den mest kjente av dem. Sausen spiller en viktig rolle i mye indonesisk matlagning og anvendes blant annet til marinader, i gryter, sauser, og som bordsaus. Typisk for ketjap er den mørkebrune fargen, og den noe tykkere konsistensen. Dette i motsetning til japanske og kinesiske soyasauser, som i regelen har en tynnere konsistens, og er mindre søte. Ketjap passer i et vegansk kosthold, da den er helt uten animalske produkter.Ketjap Soy Sauce, Norsk vegetarforening, oktober 2012 Indonesiske sojasauser kan ikke uten videre erstattes av japanske eller kinesiske i matretter.

Det er hovedsakelig tre ulike typer ketjap: 
Ketjap manis: den søteste typen, og en av de vanligste. Den har en søtere og rikere smak enn annen soyasaus, og er krydret med palmesukker (Gula Aren/Gula Kelapa), hvitløk og anis.Ketjap manis recipes, BBC - Food 
Ketjap sedang: mindre søt sojasaus
Ketjap asin: en salt type, som er godt skikket for retter som beredes ved høye temperaturer.Ketjap Asin, dutchtaste.com, besøkt 22. mars 2015

 Referanser 

 Eksterne lenker 
 aziatische-ingredienten.nl: «Zelf ketjap maken», oppskrift på ketjap manis (nederlandsk)

Kategori:Sauser
Kategori:Indonesisk kultur